AndreaBozzo/ceres-open-data-index huggingface dataset:
Καλλιτεχνικά αρχεία & Ψηφιακές συλλογές Μ.Ι.Ε.Τ.

Σύνολο από εγγραφές μεταδεδομένων σε σχήμα EDM των τεκμηρίων της συλλογής "Καλλιτεχνικά αρχεία & Ψηφιακές συλλογές Μ.Ι.Ε.Τ." που διέθεσε ο φορέας "Μορφωτικό Ίδρυμα Εθνικής Τραπέζης" στο SearchCulture.gr. Η συγκρότηση των Καλλιτεχνικών Αρχείων του Μορφωτικού Ιδρύματος Εθνικής Τραπέζης (ΜΙΕΤ) αποτελεί το αποτέλεσμα μιας μακράς πορείας εκδοτικής και πολιτιστικής δραστηριότητας που εκτείνεται σε περισσότερο από μισό αιώνα. Στο διάστημα αυτό, το Ίδρυμα ανέπτυξε γόνιμες συνεργασίες με σημαντικούς καλλιτέχνες και τους κληρονόμους τους, οι οποίοι όχι μόνο δώρισαν έργα τους, αλλά και εμπιστεύθηκαν στο ΜΙΕΤ τα προσωπικά τους αρχεία ή το δικαίωμα τεκμηρίωσης και προβολής του συνόλου του έργου τους για ερευνητικούς σκοπούς.Τα Καλλιτεχνικά Αρχεία περιλαμβάνουν σημαντικές ενότητες αφιερωμένες σε εξέχοντες δημιουργούς, όπως η Νέλλη Ανδρικοπούλου, ο Δημοσθένης Κοκκινίδης, ο Γιάννης Μόραλης και ο Νίκος Νικολάου, αποτυπώνοντας με πληρότητα το εύρος και την εξέλιξη του έργου τους.Ως προς τη σύνθεσή της, η συλλογή συγκροτείται κυρίως από δισδιάστατα έργα τέχνης, με κυρίαρχη την παρουσία ζωγραφικών έργων και σχεδίων, ενώ περιλαμβάνει επίσης χαρακτικά, εκτυπώσεις, έντυπο υλικό και έργα μεικτής τεχνικής. Συμπληρωματικά, εντάσσονται φωτογραφίες, εικονογραφήσεις και υλικό εκδόσεων, καθώς και ένα σώμα κειμενικών τεκμηρίων, όπως σημειώσεις, ημερολόγια και χειρόγραφα, που φωτίζουν τη δημιουργική διαδικασία της παραγωγής του καλλιτεχνικού έργου. Το σύνολο ολοκληρώνεται με τρισδιάστατα έργα, όπως κεραμικά αντικείμενα και γλυπτά, προσφέροντας μια πολυεπίπεδη εικόνα της νεοελληνικής καλλιτεχνικής παραγωγής.

Tags: EDUC, Visual Arts, Εικαστικές Τέχνες
Organization: Εθνικό Κέντρο Τεκμηρίωσης (ΕΚΤ)
Πινακοθήκη Ε. Αβέρωφ

Σύνολο από εγγραφές μεταδεδομένων σε σχήμα EDM των τεκμηρίων της συλλογής "Πινακοθήκη Ε. Αβέρωφ" που διέθεσε ο φορέας "Ίδρυμα Ευαγγέλου Αβέρωφ-Τοσίτσα" στο SearchCulture.gr. Το μικρό σύνολο έργων από την Πινακοθήκη Ε. Αβέρωφ, το μουσείο νεοελληνικής τέχνης στο Μέτσοβο του νομού Ιωαννίνων, αποτελείται από αντιπροσωπευτικά έργα των σημαντικότερων Ελλήνων ζωγράφων, χαρακτών και γλυπτών του 19ου και του 20ού αιώνα, όπως των Γύζη, Λύτρα, Βολανάκη, Ιακωβίδη, Παρθένη, Μαλέα, Γαλάνη, Χατζηκυριάκου-Γκίκα, Μόραλη, Τέτση και πολλών ακόμα. Η συλλογή &nbsp;θεωρείται μια από τις πληρέστερες και σημαντικότερες αυτής της περιόδου.

Tags: EDUC, Visual Arts, Εικαστικές Τέχνες
Organization: Εθνικό Κέντρο Τεκμηρίωσης (ΕΚΤ)
Ψηφιακή Συλλογή Μουσείου Νεοελληνικής Τέχνης Δήμου Ρόδου

Σύνολο από εγγραφές μεταδεδομένων σε σχήμα EDM των τεκμηρίων της συλλογής "Ψηφιακή Συλλογή Μουσείου Νεοελληνικής Τέχνης Δήμου Ρόδου" που διέθεσε ο φορέας "Μουσείο Νεοελληνικής Τέχνης Δήμου Ρόδου" στο SearchCulture.gr. Η ψηφιακή συλλογή του Μουσείου Νεοελληνικής Τέχνης Δήμου Ρόδου περιλαμβάνει πάνω από 1.500 τεκμήρια, χρονολογημένα από τα τέλη του 15ου αιώνα έως τον 21ο αιώνα, αναδεικνύοντας τη διαχρονική εξέλιξη της νεοελληνικής καλλιτεχνικής δημιουργίας. Το σύνολο της συλλογής συγκροτεί ένα αντιπροσωπευτικό corpus της εικαστικής παραγωγής, με έμφαση στη ζωγραφική και τη χαρακτική.&nbsp;Η σύνθεση του αποθέματος χαρακτηρίζεται από την κυριαρχία των έργων ζωγραφικής και χαρακτικής, που αποτυπώνουν διαφορετικές τάσεις, τεχνοτροπίες και αισθητικές αναζητήσεις. Συμπληρωματικά, περιλαμβάνονται φωτογραφίες και περιορισμένος αριθμός σχεδίων και έργων μεικτής τεχνικής.&nbsp;Τα τρισδιάστατα αντικείμενα και έργα τέχνης είναι λιγότερα σε αριθμό και περιλαμβάνουν γλυπτά, κεραμικά αντικείμενα, σκεύη, νομίσματα και εγκαταστάσεις. Ιδιαίτερη σημασία έχει η ενσωμάτωση τρισδιάστατων ψηφιακών αναπαραστάσεων και μοντέλων από 3D σάρωση (82 τεκμήρια), που ενισχύουν την τεκμηρίωση και την πρόσβαση στα αντικείμενα.&nbsp;Η συλλογή περιλαμβάνει έργα σημαντικών εκπροσώπων της νεοελληνικής τέχνης, όπως οι Παναγιώτης Γράββαλος, Βάλιας Σεμερτζίδης, Τάσσος, Σπύρος Βασιλείου, Νίκος Χατζηκυριάκος-Γκίκας και Φώτης Κόντογλου, μεταξύ άλλων, αποτυπώνοντας ένα ευρύ φάσμα καλλιτεχνικών προσεγγίσεων.&nbsp;

Tags: EDUC, Visual Arts, Εικαστικές Τέχνες
Organization: Εθνικό Κέντρο Τεκμηρίωσης (ΕΚΤ)
Αποθετήριο του Οργανισμού Διαχείρισης και Ανάπτυξης Πολιτιστικών Πόρων (πρώην Ταμείου Αρχαιολογικών Πόρων Και Απαλλοτριώσεων)

Σύνολο από εγγραφές μεταδεδομένων σε σχήμα EDM των τεκμηρίων της συλλογής "Αποθετήριο του Οργανισμού Διαχείρισης και Ανάπτυξης Πολιτιστικών Πόρων (πρώην Ταμείου Αρχαιολογικών Πόρων Και Απαλλοτριώσεων)" που διέθεσε ο φορέας "Οργανισμός Διαχείρισης και Ανάπτυξης Πολιτιστικών Πόρων (Ο.Δ.Α.Π.)" στο SearchCulture.gr. Το Αποθετήριο του Οργανισμού Διαχείρισης και Ανάπτυξης Πολιτιστικών Πόρων (πρώην Ταμείου Αρχαιολογικών Πόρων) αποτελείται από δύο Συλλογές. Τη συλλογή των εκδόσεων του και τη συλλογή των φωτογραφιών των αρχαιολογικών ευρημάτων, κινητών και ακινήτων.&nbsp;Η πρώτη απαρτίζεται από 3.000 περίπου άρθρα, 29.000 εικόνες (φωτογραφίες) και 26.000 πίνακες. Η δεύτερη από 10.000 φωτογραφίες από το φωτογραφικό αρχείο.&nbsp;Το αποθετήριο απευθύνεται στα μέλη της αρχαιολογικής κοινότητας, ελληνικής και διεθνούς αλλά και τον οποιονδήποτε έχει ιδιαίτερο ενδιαφέρον για άμεση πρόσβαση, ενημέρωση και πληροφόρηση του περιεχομένου των επιστημονικών δημοσιεύσεων του Ταμείου Αρχαιολογικών Πόρων και του φωτογραφικού του αρχείου. Ειδικότερα, μέσω του Αποθετηρίου α) διατίθεται το περιεχόμενο του Αρχαιολογικού Δελτίου (Χρονικά, Μελέτες), των Αρχαιολογικών Αναλέκτων εξ Αθηνών, της περιοδικής έκδοσης «Το Μουσείον», των μονογραφιών, των Πρακτικών των αρχαιολογικών συνεδρίων, των τιμητικών τόμων που εκδίδει ο ΟΔΑΠ. β) οι φωτογραφίες που συγκροτούν το φωτογραφικό αρχείο.&nbsp;

Tags: Archaeology, EDUC, Αρχαιολογία
Organization: Εθνικό Κέντρο Τεκμηρίωσης (ΕΚΤ)
Πανδέκτης: Θησαυρός Ελληνικής Ιστορίας & Πολιτισμού - Συλλογή Ταξιδιωτικής Γραμματείας, 15ος-19ος αιώνας

Σύνολο από εγγραφές μεταδεδομένων σε σχήμα EDM των τεκμηρίων της συλλογής "Πανδέκτης: Θησαυρός Ελληνικής Ιστορίας & Πολιτισμού - Συλλογή Ταξιδιωτικής Γραμματείας, 15ος-19ος αιώνας" που διέθεσε ο φορέας "Ινστιτούτο Ιστορικών Ερευνών (ΙΙΕ/ΕΙΕ)" στο SearchCulture.gr. Η συλλογή περιλαμβάνει σπάνιο υλικό της ταξιδιωτικής γραμματείας (κείμενα και εικονογράφηση) που αναφέρεται στη Νότιο-Ανατολική Ευρώπη και την Ανατολική Μεσόγειο από τον 15ο έως και τον 19ο αιώνα. Τα δεδομένα έχουν προέλθει από βιβλιοθήκες και ιδιωτικές συλλογές στην Ελλάδα και το εξωτερικό.

Tags: EDUC, Geography, Travel, Γεωγραφία, Ταξίδια
Organization: Εθνικό Κέντρο Τεκμηρίωσης (ΕΚΤ)
Ψηφιακές Συλλογές Φιλοτελικού και Ταχυδρομικού Μουσείου

Σύνολο από εγγραφές μεταδεδομένων σε σχήμα EDM των τεκμηρίων της συλλογής "Ψηφιακές Συλλογές Φιλοτελικού και Ταχυδρομικού Μουσείου" που διέθεσε ο φορέας "Φιλοτελικό Ταχυδρομικό Μουσείο" στο SearchCulture.gr. Η συλλογή του Φιλοτελικού και Ταχυδρομικού Μουσείου περιλαμβάνει πάνω από 30.000 τεκμήρια και συνιστά ένα εκτενές και πολυδιάστατο σύνολο που τεκμηριώνει την ιστορία των ενωμένων Υπηρεσιών Ταχυδρομείων, Τηλεγράφων και Τηλεφώνων, καθώς και την εξέλιξη της ταχυδρομικής επικοινωνίας στην Ελλάδα από τον 19ο αιώνα έως τις αρχές του 21ου.&nbsp;Ο πυρήνας της συλλογής αποτελείται από αντικείμενα που σχετίζονται με την καθημερινή λειτουργία των ταχυδρομικών υπηρεσιών, όπως γραμματοκιβώτια, ταχυδρομικές τσάντες, σάλπιγγες, στολές, μηχανές σφράγισης φακέλων, χρηματοκιβώτια, ποδήλατα και μοτοσικλέτες, καθώς και εξειδικευμένο υλικό για τη διαχείριση και διακίνηση της αλληλογραφίας. Τα τεκμήρια αυτά αποτυπώνουν τις τεχνολογικές και οργανωτικές μεταβολές του δικτύου επικοινωνιών.&nbsp;Ιδιαίτερη θέση κατέχει το φιλοτελικό υλικό, με εμβληματικό σημείο αναφοράς τα πρώτα ελληνικά γραμματόσημα του 1861, μαζί με τις μεταλλικές πλάκες εκτύπωσής τους. Η συλλογή περιλαμβάνει επίσης μακέτες, φύλλα και δοκίμια γραμματοσήμων, φακέλους πρώτης ημέρας κυκλοφορίας και αναμνηστικές σφραγίδες, προσφέροντας μια ολοκληρωμένη εικόνα της παραγωγής, κυκλοφορίας και εικαστικής επεξεργασίας του γραμματοσήμου. Στο ίδιο πλαίσιο εντάσσονται και μακέτες έργων καλλιτεχνών που συνέβαλαν στον σχεδιασμό γραμματοσήμων, αναδεικνύοντας τη συνάντηση της εφαρμοσμένης τέχνης με την επικοινωνία.&nbsp;Χρονολογικά, η συλλογή καλύπτει κυρίως τον 20ό αιώνα (με το μεγαλύτερο μέρος των τεκμηρίων να εντάσσεται στην περίοδο 1900–1949 και 1950–1999), ενώ περιλαμβάνει και πρώιμα δείγματα του 19ου αιώνα, καθώς και υλικό που εκτείνεται έως τις αρχές του 21ου αιώνα.&nbsp;

Tags: Administration-Economy-Law, EDUC, Ephemera, Διοίκηση-Οικονομία-Δίκαιο, Εφήμερα
Organization: Εθνικό Κέντρο Τεκμηρίωσης (ΕΚΤ)
Πανδέκτης: Θησαυρός Ελληνικής Ιστορίας & Πολιτισμού - Αρχαίες Ελληνικές και Λατινικές Επιγραφές

Σύνολο από εγγραφές μεταδεδομένων σε σχήμα EDM των τεκμηρίων της συλλογής "Πανδέκτης: Θησαυρός Ελληνικής Ιστορίας & Πολιτισμού - Αρχαίες Ελληνικές και Λατινικές Επιγραφές" που διέθεσε ο φορέας "Ινστιτούτο Ιστορικών Ερευνών (ΙΙΕ/ΕΙΕ)" στο SearchCulture.gr. Η συλλογή αποτελεί μέρος των επιγραφικών αρχείων του Ινστιτούτου Ελληνικής και Ρωμαϊκής Αρχαιότητος (ΚΕΡΑ), τα οποία συγκροτήθηκαν προοδευτικά από το 1980, με την άδεια και σε συνεργασία με τις αντίστοιχες Εφορείες Αρχαιοτήτων της Διευθύνσεως Αρχαιοτήτων του Υπουργείου Πολιτισμού και με σκοπό την συστηματική μελέτη και αξιοποίηση των επιγραφικών κειμένων ως πρωτογενών πηγών της ιστορίας, των θεσμών, της γλώσσας, της θρησκείας και του πολιτισμού των συγκεκριμένων περιοχών.&nbsp;

Tags: Archaeology, EDUC, Αρχαιολογία
Organization: Εθνικό Κέντρο Τεκμηρίωσης (ΕΚΤ)
Εικονικό Μουσείου Φεστιβάλ Αθηνών Επιδαύρου

Σύνολο από εγγραφές μεταδεδομένων σε σχήμα EDM των τεκμηρίων της συλλογής "Εικονικό Μουσείου Φεστιβάλ Αθηνών Επιδαύρου" που διέθεσε ο φορέας "Ελληνικό Φεστιβάλ Α.Ε." στο SearchCulture.gr. Κορυφαίος δημόσιος πολιτιστικός οργανισμός της χώρας, τo Φεστιβάλ Αθηνών Επιδαύρου είναι από τα παλαιότερα φεστιβάλ της Ευρώπης. Στα 69 χρόνια λειτουργίας του, έχει φιλοξενήσει μερικά από τα μεγαλύτερα ονόματα της Μουσικής, του Χορού και του Θεάτρου από την εγχώρια και τη διεθνή σκηνή, σε συνεργασία με τους σημαντικότερους ελληνικούς και διεθνείς καλλιτεχνικούς οργανισμούς, προσελκύοντας πλήθη θεατών από ολόκληρο τον κόσμο.&nbsp;Στο SearchCulture.gr διατίθενται 590 τεκμήρια ( 2.360 αρχεία) από παραστάσεις από το 1958 έως και σήμερα. Σε κάθε τεκμήριο ο χρήστης μπορεί να βρει το σχετικό πρόγραμμα της παράστασης και άλλα έγγραφα.&nbsp;

Tags: Cultural events, Dance, Drama, EDUC, Music, Θέατρο, Μουσική, Πολιτιστικές εκδηλώσεις, Χορός
Organization: Εθνικό Κέντρο Τεκμηρίωσης (ΕΚΤ)
Ψηφιακές Συλλογές Δημοτικής Βιβλιοθήκης Χανίων

Σύνολο από εγγραφές μεταδεδομένων σε σχήμα EDM των τεκμηρίων της συλλογής "Ψηφιακές Συλλογές Δημοτικής Βιβλιοθήκης Χανίων" που διέθεσε ο φορέας "Δήμος Χανίων- Δημοτική Βιβλιοθήκη" στο SearchCulture.gr. Οι ψηφιακές συλλογές της Δημοτικής Βιβλιοθήκης Χανίων περιλαμβάνουν πρωτογενή τεκμήρια που τεκμηριώνουν την ιστορική πορεία και την κοινωνική, πολιτική, οικονομική και πολιτιστική εξέλιξη της περιοχής των Χανίων. Το υλικό περιλαμβάνει έντυπες εκδόσεις, φωτογραφικό και αρχειακό υλικό, καθώς και τα Πρακτικά του Δημοτικού Συμβουλίου, προσφέροντας ένα πολύτιμο σώμα πηγών για τη μελέτη της τοπικής ιστορίας από τον 19ο αιώνα έως σήμερα.&nbsp;

Tags: EDUC, History, Local interest, Ιστορία, Τοπικό ενδιαφέρον
Organization: Εθνικό Κέντρο Τεκμηρίωσης (ΕΚΤ)
NOESIS | Βάση δεδομένων ψηφιοποιημένων αντικειμένων

Σύνολο από εγγραφές μεταδεδομένων σε σχήμα EDM των τεκμηρίων της συλλογής "NOESIS | Βάση δεδομένων ψηφιοποιημένων αντικειμένων " που διέθεσε ο φορέας "Κέντρο Διάδοσης Επιστημών και Μουσείο Τεχνολογίας (ΝΟΗΣΙΣ)" στο SearchCulture.gr. Η ψηφιακή συλλογή του Κέντρου Διάδοσης Επιστημών και Μουσείου Τεχνολογίας περιλαμβάνει πάνω από 2.700 τεκμήρια και συγκροτεί ένα συνεκτικό και πολυδιάστατο σύνολο που τεκμηριώνει την εξέλιξη της επιστήμης, της τεχνολογίας και της βιομηχανικής παραγωγής.&nbsp;Η συλλογή καλύπτει ένα ευρύ φάσμα αντικειμένων και τεχνουργημάτων, από την αρχαία ελληνική τεχνολογία έως σύγχρονες εφαρμογές, αποτυπώνοντας τη διαχρονική σχέση ανθρώπου και τεχνολογίας. Περιλαμβάνει εξαρτήματα, εργαλεία, επιστημονικά όργανα και οικιακές ή τεχνολογικές συσκευές — από υπολογιστικές μηχανές, γραφομηχανές και φωτογραφικές μηχανές έως συσκευές τηλεπικοινωνιών, ραδιοφωνίας, προβολής εικόνας και αναπαραγωγής ήχου — που φωτίζουν τόσο την εξέλιξη των τεχνολογικών μέσων όσο και τις πρακτικές χρήσης τους.&nbsp;Ιδιαίτερη έμφαση δίνεται σε θεματικές ενότητες όπως οι μεταφορές (εναέριες, επίγειες και σιδηροδρομικές), η ενέργεια, η ιατρική τεχνολογία, η ναυσιπλοΐα, η βιομηχανία και η κλωστοϋφαντουργία, καθώς και οι τηλεπικοινωνίες και η πληροφορική. Σημαντική είναι επίσης η παρουσία επιστημονικών και μετεωρολογικών οργάνων, τοπογραφικού εξοπλισμού και αντικειμένων που σχετίζονται με την καθημερινή ζωή, αναδεικνύοντας τη διάχυση της τεχνολογίας σε πολλαπλά πεδία δραστηριότητας.&nbsp;Οι επιμέρους συλλογές — όπως οι υπολογιστικές μηχανές, τα αντικείμενα προβολής εικόνας, τα επιστημονικά όργανα, οι συσκευές ήχου και τα τεκμήρια τηλεπικοινωνιών — συγκροτούν ένα πλούσιο τεκμηριωτικό περιβάλλον που επιτρέπει τη μελέτη της τεχνολογικής εξέλιξης μέσα από διαφορετικές οπτικές.&nbsp;

Tags: EDUC, Science, Technology, Επιστήμη, Τεχνολογία
Organization: Εθνικό Κέντρο Τεκμηρίωσης (ΕΚΤ)
Συλλογή προβολής πολιτιστικών δεδομένων του Μουσικού Πολιτισμού του Βορείου Αιγαίου

Σύνολο από εγγραφές μεταδεδομένων σε σχήμα EDM των τεκμηρίων της συλλογής "Συλλογή προβολής πολιτιστικών δεδομένων του Μουσικού Πολιτισμού του Βορείου Αιγαίου" που διέθεσε ο φορέας "Πανεπιστήμιο Αιγαίου" στο SearchCulture.gr. Η Συλλογή προβολής πολιτιστικών δεδομένων του Μουσικού Πολιτισμού του Βορείου Αιγαίου&nbsp; αποτελεί ένα σημαντικό ψηφιακό αποθετήριο που εστιάζει στη διάσωση και την προβολή της μουσικής κληρονομιάς του Βορείου Αιγαίου.&nbsp; &nbsp;Περιλαμβάνει 354 τεκμήρια, τα οποία αποτελούνται από φωτογραφικό υλικό και βιντεοσκοπήσεις και θεματικά αφορά στην εθνομουσικολογία, επιτρέποντας στους ερευνητές και το κοινό να μελετήσουν τη δομή, το ύφος και την εκτελεστική δεινότητα των μουσικών της Λέσβου μέσα από υψηλής ποιότητας ψηφιακά μέσα.&nbsp;&nbsp;Αναπτύχθηκε από το εργαστήριο Εικόνας, Ήχου και Πολιτιστικής Αναπαράστασης του Πανεπιστημίου Αιγαίου (Τμήμα Πολιτισμικής Τεχνολογίας και Επικοινωνίας).&nbsp; &nbsp;

Tags: Cultural events, EDUC, Music, Μουσική, Πολιτιστικές εκδηλώσεις
Organization: Εθνικό Κέντρο Τεκμηρίωσης (ΕΚΤ)
Συλλογή ΠΛΙ

Σύνολο από εγγραφές μεταδεδομένων σε σχήμα EDM των τεκμηρίων της συλλογής "Συλλογή ΠΛΙ" που διέθεσε ο φορέας "Πελοποννησιακό Λαογραφικό Ίδρυμα “Βασίλειος Παπαντωνίου”" στο SearchCulture.gr. Οι συλλογές του Ιδρύματος συγκροτήθηκαν το 1974 με την αρχική δωρεά 6.000 αντικειμένων από την Ιωάννα Παπαντωνίου και σήμερα αριθμούν 45.000 αντικείμενα άμεσα συνδεδεμένα με τον λαϊκό και τον νεότερο ελληνικό πολιτισμό.&nbsp;Τα περισσότερα αντικείμενα χρονολογούνται στα τέλη του 19ου αιώνα και στις αρχές του 20ού, ενώ υπάρχουν και αρκετά παλαιότερα, όπως για παράδειγμα τα "κοπτικά", με «σημεία» και «κλαβία» από αιγυπτιακές τουνίκες του 6ου μ.Χ. αιώνα.&nbsp;Η ενδυματολογική συλλογή, η συλλογή παιχνιδιών από όλο τον κόσμο, τα κοσμήματα, η ζωγραφική, τα σχέδια και τα χαρακτικά ξεχωρίζουν, ενώ σημαντική διαμορφώνεται και η συλλογή των ενδυμάτων μόδας και των εξαρτημάτων τους. &nbsp;

Tags: Clothing and textiles, EDUC, Υφάσματα και ενδύματα
Organization: Εθνικό Κέντρο Τεκμηρίωσης (ΕΚΤ)
Αποθετήριο Τμήματος Εικαστικών και Εφαρμοσμένων Τεχνών ΑΠΘ

Σύνολο από εγγραφές μεταδεδομένων σε σχήμα EDM των τεκμηρίων της συλλογής "Αποθετήριο Τμήματος Εικαστικών και Εφαρμοσμένων Τεχνών ΑΠΘ" που διέθεσε ο φορέας "Τμήμα Εικαστικών και Εφαρμοσμένων Τεχνών Α.Π.Θ." στο SearchCulture.gr. Το αποθετήριο του Τμήματος Εικαστικών και Εφαρμοσμένων Τεχνών του Αριστοτελείου Πανεπιστημίου Θεσσαλονίκης σταδιακά συγκεντρώνει το σύνολο προπτυχιακών και μεταπτυχιακών διπλωματικών εργασιών και διδακτορικών διατριβών του Τμήματος Εικαστικών και Εφαρμοσμένων Τεχνών ΑΠΘ φοιτητών, καθώς και&nbsp; την επιστημονική και καλλιτεχνική παραγωγή καθηγητών του Τμήματος. Σήμερα η συλλογή περιλαμβάνει 300 τεκμήρια, κυρίως πτυχιακές εργασίες από το 2011 και έπειτα, από τα 5 Εργαστήρια Ζωγραφικής, το Εργαστήριο Γλυπτικής και το Εργαστήριο Χαρακτικής, ενώ σταδιακά θα περιλαμβάνονται και παλαιότερες.&nbsp;&nbsp;

Tags: Crafts, EDUC, Education, Visual Arts, Εικαστικές Τέχνες, Εκπαίδευση, Εφαρμοσμένες Τέχνες
Organization: Εθνικό Κέντρο Τεκμηρίωσης (ΕΚΤ)
Ψηφιακές Συλλογές Ι.Μ. Σύρου

Σύνολο από εγγραφές μεταδεδομένων σε σχήμα EDM των τεκμηρίων της συλλογής "Ψηφιακές Συλλογές Ι.Μ. Σύρου" που διέθεσε ο φορέας "Ιερά Μητρόπολη Σύρου" στο SearchCulture.gr. Η ψηφιακή συλλογή της Ιεράς Μητρόπολης Σύρου περιλαμβάνει περίπου 300 τεκμήρια που χρονολογούνται από τον 17ο έως τον 21ο αιώνα και αποτυπώνουν τη θρησκευτική και πολιτιστική κληρονομιά του νησιού.&nbsp; Η συλλογή αποτελείται κυρίως από τρισδιάστατα αντικείμενα, όπως λειτουργικά σκεύη, εκκλησιαστικός εξοπλισμός, κοσμήματα και ενδυμασίες, καθώς και από έργα θρησκευτικής τέχνης. Σημαντική θέση κατέχουν οι φορητές εικόνες και τα δισδιάστατα έργα, ενώ περιλαμβάνονται και περιορισμένα κειμενικά τεκμήρια, όπως χειρόγραφα.&nbsp;&nbsp;Θεματικά, η συλλογή αναδεικνύει τη λατρευτική πρακτική, την εκκλησιαστική τέχνη και την υλική έκφραση της ορθόδοξης παράδοσης, προσφέροντας πολύτιμο υλικό για τη μελέτη της θρησκευτικής ζωής στο νησί.&nbsp;

Tags: EDUC, Religious Heritage, Εκκλησιαστική Κληρονομιά
Organization: Εθνικό Κέντρο Τεκμηρίωσης (ΕΚΤ)
Ψηφιοποίηση και Ανάδειξη του Πολιτιστικού Αποθέματος του Φιλοτεχνικού Ομίλου Μυτιλήνης (ΦΟΜ)

Σύνολο από εγγραφές μεταδεδομένων σε σχήμα EDM των τεκμηρίων της συλλογής "Ψηφιοποίηση και Ανάδειξη του Πολιτιστικού Αποθέματος του Φιλοτεχνικού Ομίλου Μυτιλήνης (ΦΟΜ)" που διέθεσε ο φορέας "Φιλοτεχνικός Όμιλος Μυτιλήνης (ΦΟΜ) "Ο ΘΕΟΦΙΛΟΣ"" στο SearchCulture.gr. Η ψηφιακή συλλογή με το πολιτιστικό απόθεμα του Φιλοτεχνικού Ομίλου Μυτιλήνης “Ο Θεόφιλος” της Εταιρείας Τοπικής Ανάπτυξης Λέσβου περιλαμβάνει 160 τεκμήρια, κυρίως δισδιάστατα και κειμενικά, όπως Παραστάσεις, Προσκλήσεις, Δημοσιεύσεις, Περιοδικά, κ.α που &nbsp;αναδεικνύουν τη διαχρονική συμβολή του Ομίλου στην πνευματική και πολιτιστική ζωή της κοινότητας.&nbsp;

Tags: Cultural events, EDUC, Πολιτιστικές εκδηλώσεις
Organization: Εθνικό Κέντρο Τεκμηρίωσης (ΕΚΤ)
Πανδέκτης: Θησαυρός Ελληνικής Ιστορίας & Πολιτισμού - Τεκμήρια Ελληνικής Χαρτογραφίας

Σύνολο από εγγραφές μεταδεδομένων σε σχήμα EDM των τεκμηρίων της συλλογής "Πανδέκτης: Θησαυρός Ελληνικής Ιστορίας & Πολιτισμού - Τεκμήρια Ελληνικής Χαρτογραφίας" που διέθεσε ο φορέας "Ινστιτούτο Ιστορικών Ερευνών (ΙΙΕ/ΕΙΕ)" στο SearchCulture.gr. Η συλλογή “Πανδέκτης: Θησαυρός Ελληνικής Ιστορίας &amp; Πολιτισμού - Τεκμήρια Ελληνικής Χαρτογραφίας” περιλαμβάνει έργα Ελλήνων χαρτογράφων και εκδοτών χαρτών από τον 15ο αιώνα έως το 1820. Πιο συγκεκριμένα, αποτελείται από χειρόγραφους ναυτικούς χάρτες πορτολάνους (χάρτες που απεικονίζουν τις ακτές και τα λιμάνια) και πορτολάνους άτλαντες, νησολόγια και έντυπους χάρτες και άτλαντες.

Tags: EDUC, Geography, Maps, Naval heritage, Γεωγραφία, Ναυτική κληρονομιά, Χάρτες
Organization: Εθνικό Κέντρο Τεκμηρίωσης (ΕΚΤ)
Ψηφιακές συλλογές Ιδρύματος Μιχάλη Κακογιάννη

Σύνολο από εγγραφές μεταδεδομένων σε σχήμα EDM των τεκμηρίων της συλλογής "Ψηφιακές συλλογές Ιδρύματος Μιχάλη Κακογιάννη" που διέθεσε ο φορέας "Ίδρυμα Μιχάλης Κακογιάννης" στο SearchCulture.gr. Οι ψηφιακές συλλογές του Ιδρύματος “Μιχάλης Κακογιάννης” περιλαμβάνουν σχεδόν 4000 τεκμήρια από δύο κύρια αρχειακά σύνολα: το αρχείο του Μιχάλη Κακογιάννη και το αρχείο του ομώνυμου Ιδρύματος. Το πρώτο συγκεντρώνει προσωπικά και επαγγελματικά τεκμήρια του σκηνοθέτη, όπως αλληλογραφία, σημειώσεις, φωτογραφίες και υλικό από τις κινηματογραφικές και θεατρικές του παραγωγές. Το δεύτερο τεκμηριώνει τις δραστηριότητες του Ιδρύματος, περιλαμβάνοντας προγράμματα εκδηλώσεων, θεατρικών παραστάσεων, εκθέσεων και εκπαιδευτικών δράσεων. Η συλλογή περιέχει πλούσιο οπτικοακουστικό και εικαστικό υλικό, καθώς και κειμενικά τεκμήρια, προσφέροντας μια ολοκληρωμένη εικόνα της καλλιτεχνικής δημιουργίας και της πολιτιστικής παραγωγής γύρω από το έργο του Κακογιάννη και τη δράση του Ιδρύματος. Χρονολογική κάλυψη: 20ός–21ος αιώνας.&nbsp;

Tags: Cinema, Cultural events, Drama, EDUC, Θέατρο, Κινηματογράφος, Πολιτιστικές εκδηλώσεις
Organization: Εθνικό Κέντρο Τεκμηρίωσης (ΕΚΤ)
Συλλογή έργων Κ. Βολανάκη

Σύνολο από εγγραφές μεταδεδομένων σε σχήμα EDM των τεκμηρίων της συλλογής "Συλλογή έργων Κ. Βολανάκη" που διέθεσε ο φορέας "Ίδρυμα Αικατερίνης Λασκαρίδη" στο SearchCulture.gr. Η συλλογή έργων Κ. Βολανάκη του Παναγιώτη Κ. Λασκαρίδη ξεκίνησε την πορεία της περί τα 1990, όταν ο συλλέκτης απέκτησε το έργο «Φέρνοντας την Ψαριά». Ως η μεγαλύτερη ιδιωτική συλλογή έργων Βολανάκη, αποτελεί σημείο αναφοράς στον κόσμο της Νεοελληνικής Τέχνης και της ελληνικής ιστοριογραφίας.

Tags: EDUC, Naval heritage, Visual Arts, Εικαστικές Τέχνες, Ναυτική κληρονομιά
Organization: Εθνικό Κέντρο Τεκμηρίωσης (ΕΚΤ)
Συλλογές του Λυκείου Ελληνίδων της Νάουσας

Σύνολο από εγγραφές μεταδεδομένων σε σχήμα EDM των τεκμηρίων της συλλογής "Συλλογές του Λυκείου Ελληνίδων της Νάουσας" που διέθεσε ο φορέας "Λύκειο των Eλληνίδων Παράρτημα Ναούσης" στο SearchCulture.gr. Η ψηφιακή συλλογή του Λυκείου Ελληνίδων Νάουσας περιλαμβάνει περίπου 3.500 τεκμήρια που αποτυπώνουν τον λαογραφικό και πολιτιστικό πλούτο της περιοχής.&nbsp;Η συλλογή αποτελείται κυρίως από τρισδιάστατα αντικείμενα, με ένα σημαντικό σώμα παραδοσιακών ενδυμασιών, καθώς και εργαλείων, οικιακού εξοπλισμού, κοσμημάτων, σκευών και μουσικών οργάνων, που αποτυπώνουν την καθημερινή ζωή, την παραγωγική δραστηριότητα και τα έθιμα της τοπικής κοινωνίας. Παράλληλα, περιλαμβάνει περιορισμένο κειμενικό και εικαστικό υλικό, όπως αποσπάσματα εκδόσεων, ζωγραφικά έργα και φωτογραφίες.&nbsp;Θεματικά, η συλλογή αναδεικνύει τη λαϊκή τέχνη, την ενδυματολογική παράδοση και την υλική κουλτούρα της Νάουσας, προσφέροντας ένα σημαντικό τεκμηριωτικό σύνολο για τη μελέτη της τοπικής ταυτότητας και της λαογραφικής κληρονομιάς.&nbsp;

Tags: Clothing and textiles, Dance, EDUC, Ethnology, Λαογραφία, Υφάσματα και ενδύματα, Χορός
Organization: Εθνικό Κέντρο Τεκμηρίωσης (ΕΚΤ)
Ψηφιακό αποθετήριο κριτικών για το βιβλίο - ΕΛΒΙΝΕΤ

Σύνολο από εγγραφές μεταδεδομένων σε σχήμα EDM των τεκμηρίων της συλλογής "Ψηφιακό αποθετήριο κριτικών για το βιβλίο - ΕΛΒΙΝΕΤ" που διέθεσε ο φορέας "Ελληνική Λέσχη του Βιβλίου (ΕΛΒΙ)" στο SearchCulture.gr. Η συλλογή του αποθετηρίου της Ελληνικής Λέσχης του Βιβλίου (ΕΛΒΙ) καλύπτει ένα ευρύ φάσμα ελληνικών και ξενόγλωσσων βιβλίων ποικίλης θεματολογίας. Περιέχει κριτικές βιβλίων, ποιητικές νότες, χρονογραφήματα καθώς και τα προγράμματα της Λέσχης. Στόχος είναι η προώθηση του αληθινού, ποιοτικού βιβλίου και η σύνδεση του βιβλίου με τη ζωή.

Tags: EDUC, History of the book, Literary Culture, Γράμματα και λογοτεχνία, Ιστορία του βιβλίου
Organization: Εθνικό Κέντρο Τεκμηρίωσης (ΕΚΤ)
Ψηφιακό Αποθετήριο Δήμου Αρταίων

Σύνολο από εγγραφές μεταδεδομένων σε σχήμα EDM των τεκμηρίων της συλλογής "Ψηφιακό Αποθετήριο Δήμου Αρταίων" που διέθεσε ο φορέας "Δήμος Αρταίων" στο SearchCulture.gr. Η συλλογή που φιλοξενείται στο Ψηφιακό Αποθετήριο του Δήμου Αρταίων συγκεντρώνει πάνω από 1.700 τεκμήρια που αποτυπώνουν το φυσικό, ιστορικό και πολιτιστικό τοπίο της Άρτας, αναδεικνύοντας τη διαχρονική εξέλιξη του αστικού και περιαστικού χώρου.&nbsp;&nbsp;Η συλλογή οργανώνεται σε θεματικές ενότητες που περιλαμβάνουν εκκλησίες και μονές, πλατείες, αρχαιολογικούς χώρους, μνημεία, περιοχές, καθώς και σύγχρονες υποδομές και χώρους πολιτισμού και αναψυχής, συγκροτώντας ένα πολυεπίπεδο αρχείο της τοπικής γεωγραφίας και μνήμης.&nbsp;Η σύνθεση του αποθέματος χαρακτηρίζεται από την κυριαρχία της φωτογραφίας, η οποία αποτελεί το κύριο μέσο τεκμηρίωσης και οπτικής καταγραφής του χώρου, των μνημείων και της αρχιτεκτονικής κληρονομιάς. Οι φωτογραφικές αποτυπώσεις καλύπτουν τόσο ιστορικές όσο και σύγχρονες όψεις της πόλης, συμβάλλοντας στη μελέτη της εξέλιξης του αστικού ιστού και της τοπικής ταυτότητας.&nbsp;Συμπληρωματικά, η παρουσία τρισδιάστατων αντικειμένων και έργων τέχνης — όπως κτίρια, ναοί, αρχαιολογικοί χώροι, καθώς και επιλεγμένα κινητά ευρήματα (αγγεία, πλακίδια, γλυπτά) — καθώς και οι τρισδιάστατες αναπαραστάσεις από 3D σάρωση εμπλουτίζουν το αποθετήριο με υλικές και αρχαιολογικές διαστάσεις.&nbsp;&nbsp;

Tags: Architectural heritage, Cultural landscapes, EDUC, Local interest, Αρχιτεκτονική κληρονομιά, Πολιτιστικά τοπία, Τοπικό ενδιαφέρον
Organization: Εθνικό Κέντρο Τεκμηρίωσης (ΕΚΤ)